39. schôdza NR SR - 10.deň - A. dopoludnia
Dátum: 2025-09-24
Poslanec: Vašečka, Richard (SLOVENSKO)
Druh vystúpenia: Vystúpenie v rozprave

Vážený pán predsedajúci, kolegyne, kolegovia, pán minister, pán spravodajca, skúsim vystupovať tak, aby som si získal aj pozornosť pána ministra a nielen pozornosť, ale možno aj také akceptovanie toho čo hovorím. Ja tu nezvyknem a nebudem to ani robiť teraz, že by som teraz útočil, nadával obviňoval. Úprimne, nechcel by som byť namieste ministra financií v tejto chvíli, možno ani v žiadnej. Je to extrémne náročné a ak potrebujeme nejakým spôsobom a teraz v tom najlepšom slova zmysle konsolidovať, čiže nejak zosolidniť naše štátnej financie, teda naše spoločné financie, tak je to ťažká úloha. Ja si spomínam, ak si dobre pamätám, tak pán minister bol aj pri tom, keď sme v roku 2014 a dali sme do Ústavy nielen teda to, že manželstvo je zväzok muža a ženy, ale že aj Slovenská republika chráni a podporuje manželstvo. A tak isto keď sa dalo do zákona, že v dôvodových správach sa má uvádzať vplyv na manželstvo a rodičovstvo. Hovorím to preto, lebo ak sa pozriete do tlače 1005, ktorá je teda návrhom tohto, tejto konsolidácie, tohto zákona o konsolidácii, tak je tam napísané, že tento návrh nemá žiadne vplyvy na manželstvo a rodičovstvo. Tak neviem teraz celkom, že či je to omyl, chyba, alebo či je to proste také zvláštne videnie sveta. Ale ja som presvedčený, že tento návrh konsolidácie má, bohužiaľ, negatívne vplyvy na manželstvo a rodičovstvo. A ja by som chcel hovoriť o jednom konkrétnom negatívnom vplyve a chcel by som aj poprosiť pána ministra, aby zvážil ďalší postup akokoľvek cez nejaký iný zákon, či pri zákone o štátnom rozpočte a to, aby sme naozaj neubližovali ľuďom, ktorí majú deti a sú zodpovední a usilovne pracujú, aby zabezpečili dôstojný život pre svoje rodiny, pre svoje deti. Uvediem konkrétny príklad. Podľa tohto návrhu sa majú zvyšovať daňové pásma. To znamená, myslím o dani príjmu, to znamená, ak niekto prekročí príjem, nie som ekonóm, ale myslím, že je tam okolo 4 300 eur príjem, tak prechádza do vyššej sadzby 22 % dane z príjmu. Viete, ale chcem upozorniť na jeden rozdiel na ktorý formálne naše zákony pamätajú, ale v skutočnosti nie. Je veľký rozdiel či niekto zarobí 4300 eur sám pre seba a spotrebuje ich sám pre seba. Alebo sú, je manželský pár alebo dvojica žijúca v domácnosti a zarobia každý z nich 4300 eur. Tak títo ľudia, keď zaplatia 25 % daň z príjmu, tak zaplatia viac ako teraz a ja to nepokladám za správne, lebo si nemyslím, že progresívne zdanenie je efektívne. Ale dobre, myslím si, že to prežijú, že tí dvaja ľudia zarábajúcich 4300 eur to prežijú. Ale predstavte si inú situáciu, tú istú sumu ale inú situáciu. Otec rodiny, pokojne aj matka, ale zvyčajne je to otec, zarobí 4300 eur. Ale on z toho príjmu neživí len sám seba, ale živí povedzme manželku, ktorá je na rodičovskom, a dve, tri, štyri, päť detí, tak to je obrovský rozdiel. A preto si myslím, že je veľmi dôležité aby sme v tomto neboli nespravodliví voči tým, ktorých nevyhnutne potrebujeme, ktorých potrebuje Slovensko a podporili ich. Už sa im stala určitá ujma keď boli zrušené daňové bonusy nad určitú úroveň príjmu, pričom naozaj sa nebralo do úvahy ten rozdiel, že je veľký rozdiel či niekto pri rovnakom príjme nemá žiadne deti, jedno, dve tri päť a preto je dôležité, aby sme na toto pamätali, aby sme nedemotivovali ľudí, ktorí naozaj zaberú. A aj poznám otcov, ktorí majú napríklad dve práce, alebo pracujú dlhšie v nejakej práci, aby rodinu uživili a je v životnom záujme štátu aby sme takýto ľudí podporovali, aby rodiny mali deti, aby Slovensko malo ľudí, malo občanov. Ono je to úzko previazané aj s budúcnosťou, s dôchodkovým systémom. V tejto súvislosti ma mimoriadne mrzí jeden zlý symbol, ktorý sme vyslali ľuďom, hoci to bolo, áno, skôr symbolické ako reálne a to bol rodičovský dôchodok. Keď rodičia, ktorí mali deti, vychoval ich, tie deti sú pracovité, platia dane tu na Slovensku, tak aspoň nejakú čiastku z tejto sumy mohli títo rodičia dostať. A tým sme ako Slovenská republika hovorili, vážime si to, je to dôležité pre nás, toto potrebujeme. Potrebujeme rodičov, ktorí sú zodpovední, ktorí pracujú, ktorí majú deti, vychovávajú tie deti, tie deti sú zodpovedné, pracujú, pracujú tu na Slovensku a tu platia dane. Bez toho nemôžme financovať nič ani dôchodky. Ani ten aktuálny rodičovský, ale ani tie v budúcnosti. Bolo to tu už dneska pri rozprave povedané, že my ideme takou trajektóriou, že sa nebudeme baviť o 13. dôchodkoch, ale vôbec o dôchodkoch. Ja som si včera pozorne prečítal, nie som ekonóm, takže snažím sa tie veci tak si načítať nejak populárno-náučne. A čítal som rozhovor, myslím že to bol predseda Rady pre rozpoč..., alebo podpredseda Rady pre rozpočtovú zodpovednosť, kde hovoril, že dnes 2 miliardy, myslím že aj viac dávame na dôchodky než si môžme dovoliť. Ja nejdem navrhovať riešenia pre dôchodky a dôchodkovú reformu, ale je jasné, že Sociálna poisťovňa je financovaná z veľkej časti z odvodov tých, ktorí pracujú. Ak ich nebudeme mať, tak Sociálna poisťovňa tieto peniaze mať nebude a tá sekera a tie nožnice budú čoraz väčšie. Preto si myslím, že naozaj aj pri takýchto konsolidácia treba postupovať strategicky. Dnes to povedala jedna kolegyňa, ktorá tuším ráno nadväzovala na svoju rozpravu zo včera, a hovorila o tom, že stratégia, že naozaj taký ten, taká tá deformácia demokracie v tom, že myslíme tak na najbližšie voľby a nejakú skupinu našich voličov, ktorých musíme nejak, nechcem povedať slovo podplatiť, ale namotivovať, aby nás volili čoraz nejakými bombastickejšími opatreniami na ktoré nemáme, tak je vysoko zlé strategické rozhodnutie a spôsobuje šialené dopady v budúcnosti. Ešte by som vás chcel poprosiť kolegovia, keby ste ma nevyrušovali. (Prerušenie vystúpenia presedajúcim.) Dubéci Martin, podpredseda NR SR Kolegovia, prosím, nevyrušujte. Zvlášť ešte poprosím aj ... (Reakcie z pléna.) Vašečka, Richard, poslanec NR SR Dobre, nič sa nedeje, ja som len poprosil. Pokojne, poďme ďalej. Ak chceme, aby Slovensko ďalej postupovala strategicky, tak potrebujeme na tieto veci pamätať. Ono to súvisí aj s tými minulými rokmi. Ja som v Národnej rade Slovenskej republiky od roku 2012. A viem aké boli roky. Vie, že napríklad, keď som začínal tak v roku 2012 SMER mal 83 poslancov. =====